
           Nr.23/179/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.53/2003 privind subvenţionarea dobânzilor aferente creditelor ipotecare acordate pentru construcţia de locuinţe prin intermediul Agenţiei Naţionale pentru Locuinţe, primit cu adresa nr.537 din 11 septembrie 2003.
PREŞEDINTE,

István Antal

                                                                                 Nr.23/179/2003

RAPORT

asupra proiectului de Lege pentru aprobarea Ordonanţei de urgenţă a Guvernului nr.53/2003 privind subvenţionarea dobânzilor aferente creditelor ipotecare acordate pentru construcţia de locuinţe prin intermediul 

Agenţiei Naţionale pentru Locuinţe



1. În conformitate cu prevederile Regulamentul Camerei Deputaţilor, Comisia pentru industrii şi servicii a fost sesizată, cu nr.537 din 11 septembrie 2003, pentru avizare şi dezbatere în fond, cu proiectul de Lege pentru aprobarea Ordonanţei de urgenţă a Guvernului nr.53/2003 privind subvenţionarea dobânzilor aferente creditelor ipotecare pentru construcţia de locuinţe prin intermediul Agenţiei Naţionale pentru Locuinţe.



Ordonanţa de urgenţă a fost emisă în vederea asigurării resurselor de finanţare pentru derularea programelor de construcţii de locuinţe prin credit ipotecar.



Ordonanţa de urgenţă a fost avizată favorabil de Consiliul Legislativ, cu nr.385 din 14 martie 2003, cu observaţii şi propuneri, din care unele au fost incluse în text.



Proiectul de lege a fost avizat favorabil de Comisia juridică, de disciplină şi imunităţi, cu nr.537 din 17 septembrie 2003 şi de Comisia pentru buget, finanţe şi bănci, cu nr.475 din 24.09.2003.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Dezbaterile asupra proiectului de lege au avut loc în şedinţa comisiei din data de 24 septembrie 2003.



La lucrările comisiei au participat specialişti din Ministerul Transporturilor, Construcţiilor şi Turismului sub conducerea domnului secretar de stat Traian Panait.



4. La lucrările comisiei au fost prezenţi 23 de deputaţi din totalul de 25 de deputaţi membri ai comisiei.



Raportul comisiei a fost adoptat în unanimitate.



5. Proiectul de lege a fost adoptat de Senat în şedinţa din 4 septembrie 2003.



În urma dezbaterii, Comisia pentru industrii şi servicii propune admiterea cu modificări a proiectului de lege.

A M E N D A M E N T E     A D M I S E

În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text adoptat de Senat
	Amendamente admise
	Motivaţie

	0
	1
	2
	3

	1.
	LEGE

pentru aprobarea Ordonanţei de urgenţă a Guvernului nr.53/2003 privind subvenţionarea dobânzilor aferente creditelor ipotecare pentru construcţia de locuinţe prin intermediul Agenţiei Naţionale a Locuinţelor


	Nemodificat
	

	2.
	Articol unic. - Se aprobă Ordonanţa de urgenţă a Guvernului nr.53 din 12 iunie 2003 privind subvenţionarea dobânzilor aferente creditelor ipotecare pentru construcţia de locuinţe prin intermediul Agenţiei Naţionale a Locuinţelor, publicată în Monitorul Oficial al României, Partea I, nr.452 din 25 iunie 2003.
	Articol unic. - Se aprobă Ordonanţa de urgenţă a Guvernului nr.53 din 12 iunie 2003 privind subvenţionarea dobânzilor aferente creditelor ipotecare pentru construcţia de locuinţe prin intermediul Agenţiei Naţionale a Locuinţelor, publicată în Monitorul Oficial al României, Partea I, 
	


	0
	1
	2
	3

	
	
	nr.452 din 25 iunie 2003, cu următoarele modifcări:

	

	3. 
	ORDONANŢĂ DE URGENŢĂ

privind subvenţionarea dobânzilor aferente creditelor ipotecare pentru construcţia de locuinţe prin intermediul Agenţiei Naţionale a Locuinţelor


	Nemodificat
	

	4. 
	Art.1. - (1) Persoanele fizice cu cetăţenie română, domiciliate în România pot beneficia de subvenţionarea dobânzii la creditele ipotecare acordate de către bănci şi sucursalele băncilor străine autorizate să funcţioneze în România, denumite în continuare bănci, pentru prima locuinţă construită prin intermediul programelor promovate şi derulate de Agenţia Naţională pentru Locuinţe.

(2) Creditele ipotecare se acordă solicitanţilor aflaţi în evidenţa Agenţiei Naţionale pentru Locuinţe, cu respectarea normelor interne de creditare ale băncilor, în condiţiile legii.

(3) Creditele ipotecare care se acordă în condiţiile alin.(2) se exprimă în euro, corelat la rata de schimb leu-euro practicată de bănci.


	1. La articolul 1, alineatele (1) şi (3) vor avea următorul cuprins:

Art.1. - (1) Persoanele fizice cu cetăţenie română, domiciliate în România pot beneficia de subvenţionarea dobânzii la creditele ipotecare acordate de către bănci şi sucursalele băncilor străine autorizate să funcţioneze în România, denumite în continuare bănci, doar pentru prima locuinţă construită prin intermediul programelor promovate şi derulate de Agenţia Naţională pentru Locuinţe.

Nemodificat

(3) Creditele ipotecare care se acordă în condiţiile alin.(2) se exprimă în lei, corelat la rata de schimb leu-euro practicată de bănci.


	Precizare necesară.

Moneda naţională este leul.

	5. 
	Art.2. - Rambursarea creditelor ipotecare şi plata dobânzii aferente se va efectua în rate lunare, conform graficului stabilit de bănci.


	Nemodificat
	

	6. 
	Art.3. - Ministerul Lucrărilor Publice, Transporturilor şi Locuinţei, prin intermediul Agenţiei Naţionale pentru Locuinţe, va acorda o subvenţie de până la 4 puncte procentuale din rata dobânzii plătite de beneficiarii creditelor ipotecare care achiziţionează locuinţe construite prin programele Agenţiei Naţionale pentru Locuinţe, în limita sumelor prevăzute cu această destinaţie prin legea bugetului de stat anual.

	2. Articolul 3 va avea următorul cuprins:

Art.3. - Ministerul, Transporturilor, Construcţiilor şi Turismului şi Locuinţei, prin intermediul Agenţiei Naţionale pentru Locuinţe, va acorda o subvenţie de până la 4 puncte procentuale din rata dobânzii plătite de beneficiarii creditelor ipotecare care achiziţionează prima locuinţă construită prin programele Agenţiei Naţionale pentru Locuinţe, în condiţiile prevăzute la art.1 şi în limita sumelor prevăzute anual cu această destinaţie prin legea bugetului de stat.


	Precizare necesară.

	7. 
	Art.4. - Cetăţenii şi instituţiile de credit din ţările membre ale Uniunii Europene vor beneficia de prevederile prezentei ordonanţe de urgenţă după data aderării României la Uniunea Europeană.


	Nemodificat

	

	8. 
	Art.5. - În termen de 30 de zile de la data intrării în vigoare a prezentei ordonanţe de urgenţă, Ministerul Lucrărilor Publice, Transporturilor şi Locuinţei va elabora norme metodologice de aplicare a prevederilor acesteia, cu avizul Ministerului Finanţelor Publice şi le va supune aprobării Guvernului.


	3. Articolul 3 va avea următorul cuprins:

Art.5. - În termen de 30 de zile de la data intrării în vigoare a prezentei ordonanţe de urgenţă, Ministerul Transporturilor, Construcţiilor şi Turismului va elabora norme metodologice de aplicare a prevederilor acesteia, cu avizul Ministerului Finanţelor Publice şi le va supune aprobării Guvernului.


	Denumirea actuală a ministerului.


                                         PREŞEDINTE,                                                                 SECRETAR,

                                           István Antal                                                                   Aurelia Vasile

                RAPORTORI:







Dep.Ioan Bivolaru – PSD

Dep.Ioan Miclea – PRM







Dep.Aurelia Vasile – PSD

Dep.Dumitru Palade – PRM







Dep.Marin Anton – PNL

Dep.Robert Raduly – UDMR







Dep.Anca Boagiu – PD

Dep.Ion Rădoi – PSD







Dep.Cristian Buzea – PRM

Dep.Florentin Sandu – PSD







Dep.Aurel Daraban – PSD

Dep.Istvan Erdei – UDMR







Dep.Pavel Târpescu – PSD

Experţi,

Daniel Bădina

Silvia Vlăsceanu

